NEOFICIÁLNY  PREKLAD
                                                                                                       Brusel, 19. októbra 2001

                                                                                                       SN 4299/2/01
                                                                                                       REV 2
                                                                                                       (OR.fr)

Deklarácia hláv štátov a vlád členských krajín Európskej únie
a predsedu Európskej komisie

PRÍPRAVA NA ZAVEDENIE EURA

Európska rada dostala poslednú hodnotiacu správu Európskej komisie o prípravách pre zavedenie bankoviek a mincí Eura. Správa im bola prezentovaná Didier Reyndersom, ministrom a predsedom Rady ECOFIN, komisárom Solbesom a prezidentom Európskej centrálnej banky, pánom Wim Duisenbergom.

Zavedenie Eura má historický význam. občania Európy budú profitovať z konkrétnych výsledkov európskej integrácie v ich každodennom živote. Európa sa stane viac viditeľnou a relevantnou.

Európska rada s uspokojením poznamenala, že:
•	národné administratívy už takmer dokončili ich prípravy
•	rámec pre počiatočné zaťaženie bánk a maloobchodných firiem v eurozóne je na mieste
•	boli realizované potrebné opatrenia pre bezpečnosť, prepravu a uskladnenie bankoviek a mincí
•	pokročili informačné kampane členskými štátmi, Eurosystémom a Európskou komisiou, so špeciálnym dôrazom venovaným najviac zraniteľnej časti obyvateľstva
•	bola pripravená organizácia distribúcie bankoviek Eura do bankového sektora mimo eurozóny

Európska rada si želá vyjadriť svoju vďačnosť súkromným operátorom, a zvlášť bankám a obchodom pre ich snahu pripraviť sa na prechod na Euro formou legálneho tendra.

Európska rada víta založenie rýchlej informačnej siete týkajúcej sa prechodu na Euro formou legálneho tendra. Sieť bude pripravovaná členskými štátmi v spolupráci s Európskou komisiou, Európskou centrálnou bankou a Eurosystémom a začne fungovať v decembri 2001.

Európska rada tiež uvítala identifikáciu urobenú Európskou komisiou štyridsiatich pozitívnych skúseností v súvislosti s úspešným zavedením Eura a bude starostlivo zvažovať ich implementáciu tak, ako to vyhovuje národným okolnostiam.

Európska rada žiada členské štáty, Radu ECOFIN, Európsku komisiu a Európsku centrálnu banku, aby venovali zvláštnu pozornosť nasledovnému:

•	pripravenosti lokálnych administratív. Zvlášť musia byť urýchlené prípravy na prechod malými lokálnymi vládnymi orgánmi.
•	dodatočnej snahe, ktorá by mala pripraviť malé a stredné podniky (menej než 50 zamestnancov)
•	ekonomickým operátorom, ktorým boli zadané úlohy týkajúce sa cenovej stability. Sme presvedčení, že budú za to zodpovedať. Akékoľvek zneužitie bude oznámené.
•	zlepšeniu fungovania cezhraničných platobných systémov, a zvlášť redukovaniu ich nákladov. Európska rada vyzýva Radu ECOFIN, aby pred summitom Európskej rady v Laekene prijala reguláciu na základe návrhu Európskej komisie vyrovnať kurzy týchto platieb národným kurzom.